Dronningen (film)

Dronningen er en dansk film fra 2019 regissert av May el-Toukhy, som skrev manuskriptet sammen med Maren Louise Käehne. I tittelrollen sees Trine Dyrholm, som spiller sammen med Gustav Lindh.

Filmen handler om Anne som innleder et forhold med sin 17-år gamle stesønn Gustav.

Medvirkende 
 Trine Dyrholm som Anne
 Gustav Lindh som Gustav
 Magnus Krepper som Peter
 Preben Kristensen som Erik
 Mads Wille som Karsten	
 Peter Khouri som Janus
 Diem Camille Gbogou som Louise

Handling 
Anne arbeider som advokat, og er gift med en doktor, Peter. De har to døtre, Frida og Fanny, sammen. Peters tenåringssønn fra hans tidligere ekteskap heter Gustav, som bor i Sverige sammen med sin mor Rebecca. Familien planlegger at Gustav snart skal flytte inn sammen med Anne og Peter. Gustav ankommer, men havner snart i konflikter mot Peter. Gustav ønsker egentlig å flytte for seg selv, til tross for at han fremdeles er mindreårig.

En dag kommer Anne hjem, og oppdager at det har vært innbrudd i hjemmet deres. Hendelsen anmeldes til politiet. Men etterpå oppdager Anne en gjenstand som tidligere lå i vesken hennes, stjålet under innbruddet. Hun innser at Gustav var ansvarlig for innbruddet, og konfronterer Gustav med bevisene. Anne lover imidlertid å holde saken hemmelig, hvis Gustav gjør sin del oppgavene i husholdningen. Tiden går og en natt tar Gustav med seg kjæresten Amanda hjem, og de har sex.

Anne overhører dem ha sex, og blir opphisset. Ett par dager senere kysser hun Gustav, og de har sex. Senere skal familien feire Frida og Fannys bursdag. Men der er Annes søster Lina vitne til at Gustav kysser Anne, og forlater opprørt feiringen. Anne tror Lina kommer til å fortelle alt sammen Peter, og avbryter forholdet til Gustav.

Priser 
 2019 Nordisk råds filmpris
 2020 Robertprisen for årets danske spillefilm
 2020 Robertprisen for årets musikk til Jon Ekstrand
 2020 Robertprisen for årets filmfotograf til Jasper Spanning
 2020 Robertprisen for årets lyddesigner Oskar Skriver
 2020 Robertprisen for årets mannlige birolle til Magnus Krepper
 2020 Bodilprisen for beste danske film
 2020 Bodilprisen for beste fotograf til Jasper Spanning
 2020 Bodilprisen for beste kvinnelige hovedrolle Trine Dyrholm
 2020 Bodilprisen for beste mannlige birolle Gustav Lindh

Referanser

Eksterne lenker 
 

Danske dramafilmer
Filmer fra 2019
Bodilprisen for beste danske film
Robertprisen for årets danske spillefilm